जनवरी में साथ बैठे 5 पहलवानों का बिश्केक टूर्नामेंट के लिए चयन; 1 से 4 जून तक किर्गिस्तान में खेलेंगे
भारतीय कुश्ती संघ (WFI) के अध्यक्ष बृजभूषण शरण सिंह की गिरफ्तारी की मांग को लेकर देश के शीर्ष पहलवानों का जंतर-मंतर पर धरना मंगलवार को 17वें दिन भी जारी है। इसी बीच, पहलवानों के साथ जनवरी माह में साथ बैठे बाकी पहलवानों का बिश्केक टूर्नामेंट के लिए चयन हो गया है।
भारतीय कुश्ती संघ (WFI) के अध्यक्ष बृजभूषण शरण सिंह की गिरफ्तारी की मांग को लेकर पहलवानों का जंतर-मंतर पर धरना मंगलवार को 17वें दिन भी जारी है। इसी बीच, पहलवानों के साथ जनवरी माह में धरने पर बैठे 5 पहलवानों का बिश्केक टूर्नामेंट के लिए चयन हो गया है।
टोक्यो ओलिंपिक रजत पदक विजेता रवि कुमार दहिया, टोक्यो ओलिंपिक में पांचवें स्थान पर रहने वाले दीपक पूनिया, एशियाई चैंपियन सरिता मोर ने एक से चार जून को बिश्केक (किर्गिस्तान) में होने वाले तीसरे रैंकिंग टूर्नामेंट में देश के लिए खेलने को तैयार हैं।
भारतीय ओलिंपिक संघ की एडहॉक समिति ने टूर्नामेंट के लिए इन पहलवानों की प्रविष्टि भी भेज दी है। जल्द ये पहलवान टूर्नामेंट की तैयारियों को लगने वाले राष्ट्रीय शिविर में शामिल होंगे।
30 से अधिक पहलवान जाएंगे बिश्केक
सरिता मोर को छोड़कर ये पहलवान इस बार के धरने में शामिल नहीं हुए, लेकिन पहलवानों का समर्थन करते रहे। खेल मंत्रालय की ओर से कुश्ती संघ के चुनाव रद्द किए जाने के बाद रैंकिंग टूर्नामेंट के लिए टीम भेजी जानी थी। इसके लिए दूसरे रैंकिंग टूर्नामेंट में खेलने वाले पहलवानों से बिश्केक टूर्नामेंट के बारे में पूछा गया।
रवि कुमार दूसरे रैंकिंग टूर्नामेंट में नहीं खेले थे, लेकिन इस बार उन्होंने 57 के बजाय 61 भारवर्ग में खेलने को हामी भर दी। दीपक पूनिया बिश्केक में 92 के बजाय 86 भारवर्ग में खेलेंगे। जनवरी में धरने पर बैठने वाली अंशु मलिक (57) और सोनम मलिक (62) का भी बिश्केक टूर्नामेंट के लिए चयन किया गया है। टूर्नामेंट के लिए 30 से अधिक पहलवानों की प्रविष्टि भेजी गई है।
जल्द शुरू होगा भारतीय टीम का शिविर
आईओए कार्यकारिणी सदस्य भूपेंदर सिंह बाजवा की अगुवाई में एडहॉक समिति ने सोमवार को कुश्ती की गतिविधियां शुरू कराने के लिए पुरुष और महिला फ्री स्टाइल टीमों के अलावा ग्रीको रोमन टीम के चीफ कोच और खेल प्राधिकरण के अधिकारियों के साथ बैठक की।
बैठक में पहलवानों की तैयारी के लिए राष्ट्रीय शिविर जल्द से जल्द लगाने पर चर्चा हुई। बिश्केक जाने वाली टीम का शिविर जल्द शुरू कर दिया जाएगा। रैंकिंग कुश्ती टूर्नामेंट एक से चार जून तक बिश्केक (किर्गिस्तान) में खेला जाना है, जो एशियाई खेलों के लिए महत्वपूर्ण है।
ये खबर भी पढ़ें:- 
जंतर-मंतर पर किसानों ने तोड़े बैरिकेड:पहलवानों के समर्थन में पहुंचे; DCP बोले- जत्था जल्दबाजी में था, 20 मई तक सरकार को अल्टीमेटम 
भारतीय कुश्ती संघ (WFI) के अध्यक्ष बृजभूषण सिंह की गिरफ्तारी के लिए दिल्ली में पहलवानों के धरने का आज 16वां दिन है। आज किसानों का बड़ा जत्था जंतर-मंतर पर पहलवानों का समर्थन करने पहुंचा। यहां धरना स्थल से कुछ दूरी पहले ही पुलिस ने हैवी बैरिकेडिंग की हुई है, जिसे तोड़ते हुए किसान आगे की और बढ़े व खिलाड़ियों से मुलाकात की (पूरी खबर पढ़ें)
रेसलर्स के समर्थन में खापों की चेतावनी: 20 मई से पहले बृजभूषण की गिरफ्तारी करें, वर्ना 21 से बड़ा आंदोलन 
भारतीय कुश्ती महासंघ (WFI) के अध्यक्ष बृजभूषण सिंह की गिरफ्तारी के लिए पहलवानों का दिल्ली के जंतर-मंतर पर धरना आज 15वें दिन भी जारी है। जंतर-मंतर पर रविवार को देशभर की खापों की महापंचायत भी हुई। साढ़े 4 घंटे चली इस महापंचायत में बृजभूषण की गिरफ्तारी के लिए सरकार को 15 दिन का अल्टीमेटम दिया गया (पढ़ें पूरी खबर)
बृजभूषण बोले- बजरंग-विनेश का खेल खत्म हो चुका:WFI अध्यक्ष ने कहा- 12 साल में किसी पर बुरी नजर नहीं डाली, हुड्‌डा ने प्रियंका गांधी को गुमराह किया
दिल्ली में जंतर-मंतर पर आज पहलवानों के समर्थन में खापों की महापंचायत है। इसमें भारतीय कुश्ती संघ (WFI) के अध्यक्ष बृजभूषण शरण सिंह की गिरफ्तारी को लेकर रणनीति बनाई जाएगी। इसी बीच बृजभूषण ने एक वीडियो जारी किया है, जिसमें उन्होंने कहा कि बजरंग पूनिया और विनेश फोगाट का खेल खत्म हो चुका है। (पढ़ें पूरी खबर)